CELEX: 62012TA0068
Language: hr
Date: 2014-06-04 00:00:00
Title: Predmet T-68/12: Presuda Općeg suda od 4. lipnja 2014. – Hemmati protiv Vijeća ( „Zajednička vanjska i sigurnosna politika — Mjere ograničavanja donesene protiv Irana radi sprečavanja širenja nuklearnog oružja — Zamrzavanje financijskih sredstava — Zabrana ulaska i tranzitnog prolaza — Tužba za poništenje — Pravni interes — Dopuštenost — Obveza obrazlaganja” )

21.7.2014   
            
            
               HR
            
            
               Službeni list Europske unije
            
            
               C 235/15
            
         Presuda Općeg suda od 4. lipnja 2014. – Hemmati protiv Vijeća
   (Predmet T-68/12) (1)
   
   ((„Zajednička vanjska i sigurnosna politika - Mjere ograničavanja donesene protiv Irana radi sprečavanja širenja nuklearnog oružja - Zamrzavanje financijskih sredstava - Zabrana ulaska i tranzitnog prolaza - Tužba za poništenje - Pravni interes - Dopuštenost - Obveza obrazlaganja”))
   2014/C 235/19
   Jezik postupka: engleski
   
      Stranke
   
   
      Tužitelj: Abdolnaser Hemmati (Teheran, Iran) (zastupnici: B. Mettetal i C. Wucher-North, odvjetnici)
   
      Tuženik: Vijeće Europske unije (zastupnici: B. Driessen i D. Gicheva, agenti)
   
      Predmet
   
   Zahtjev za poništenje, kao prvo, Odluke Vijeća 2011/783/ZVSP od 1. prosinca 2011. o izmjeni Odluke 2010/413/ZVSP o mjerama ograničavanja protiv Irana (SL L 319, str. 71.) (SL, posebno izdanje na hrvatskom jeziku, poglavlje 18., svezak 11., str. 104.) u dijelu u kojemu je određen upis tužiteljevog imena u Prilogu II. Odluke Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (SL L 195, str. 39.) kao i Provedbene uredbe Vijeća (EU) br. 1245/2011 od 1. prosinca 2011. o provedbi Uredbe (EU) br. 961/2010 o mjerama ograničavanja protiv Irana (SL L 319, str. 11.) u dijelu u kojemu je određen upis tužiteljevog imena u Prilogu VIII. Uredbi Vijeća (EU) br. 961/2010 od 25. listopada 2010. o mjerama ograničavanja protiv Irana i stavljanju izvan snage Uredbe (EZ) br. 423/2007 (SL L 281, str. 1.) i, kao drugo, članka 16. stavka 2. Uredbe br. 961/2010 kao i članka 19. stavka 1. točke b) te članka 20. stavka 1. točke b) Odluke 2010/413 u dijelu u kojemu se te odredbe odnose na tužitelja.
   
      Izreka
   
   
               1.
            
            
               Tužba se odbija kao podnesena pred sudom koji nije nadležan da o njoj odlučuje u dijelu u kojemu se traži poništenje članka 19. stavka 1. točke b) i članka 20. stavka 1. točke b) Odluke Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP te kao nedopuštena u dijelu u kojemu se traži poništenje članka 16. stavka 2. Uredbe Vijeća (EU) br. 961/2010 od 25. listopada 2010. o mjerama ograničavanja protiv Irana i stavljanju izvan snage Uredbe (EZ) br. 423/2007.
            
         
               2.
            
            
               Poništavaju se Odluka Vijeća 2011/783/ZVSP od 1. prosinca 2011. o izmjeni Odluke 2010/413/ZVSP u dijelu u kojemu je određen upis imena Abdolnaser Hemmati u Prilogu II. Odluke 2010/413 i Provedbena uredba Vijeća (EU) br. 1245/2011 od 1. prosinca 2011. o provedbi Uredbe br. 961/2010 u dijelu u kojemu je određen upis imena A. Hemmati u Prilogu VIII. Uredbi br. 961/2010.
            
         
               3.
            
            
               Vijeće Europske unije snosit će četiri petine svojih troškova i troškova A. Hemmati.
            
         
               4.
            
            
               A. Hemmati snosit će jednu petinu svojih troškova i troškova Vijeća.
            
         
      (1)  SL C 109, 14.4.2012.